ועדת הפנים והגנת הסביבה, כנסת 20, פרוטוקול מספר 535, 2018-01-01 11:00

דוד אמסלם: בוקר טוב, אני מתכבד לפתוח את ישיבת ועדת הפנים והגנת הסביבה.

דוד אמסלם: על סדר היום הצעת חוק לתיקון דיני הרשויות המקומיות (חוקי עזר בעניין פתיחתם וסגירתם של עסקים בימי מנוחה), התשע"ח-2017, מ/1175 – השלמת הדיון.

דוד אמסלם: היו שתי הסתייגויות שלא הצבענו עליהן.

דוד אמסלם: נצביע עליהן עכשיו.

דוד אמסלם: ביקשתי רביזיה על ההסתייגויות.

יעל גרמן: גם אנחנו נבקש רביזיות.

דוד אמסלם: נפרסם עכשיו שהרביזיה תהיה בעוד כחצי שעה, אודיע לכם את השעה המדויקת.

יעל גרמן: אדוני היושב-ראש, אני רוצה לדעת את מסגרת הדיון.

יעל גרמן: זה המשך הסתייגויות?

יעל גרמן: זה המשך דיון?

דוד אמסלם: רק הסתייגויות.

דוד אמסלם: הצבענו על ההסתייגויות.

דוד אמסלם: היו שתיים שעוד לא הצבענו עליהן.

יעל גרמן: מכיוון שחידשנו את הדיון ויש כאן ראשי עיריות שבאו במיוחד לדיון, אני מבקשת ממך שתיתן להם זכות דיבור.

דוד אמסלם: אנחנו ממשיכים.

דוד אמסלם: אנחנו באמצע הצבעות.

<תומר רוזנר: שתי ההסתייגויות שלא הצביעו עליהן הן ההסתייגויות שהציג יושב-ראש הוועדה בפתח הדיון הבוקר.

<תומר רוזנר: ההסתייגות הראשונה מבקשת להוסיף בסעיף 249(20) לפקודת העיריות, בתחילתו, את המילים "בכפוף להוראות כל דין".

יעל גרמן: אנחנו רוצים להבין את המשמעות.

יעל גרמן: תנמק את ההסתייגות.

יעל גרמן: אני נימקתי את ההסתייגויות שלי.

יעל גרמן: מה הנימוק של ההסתייגות הזאת?

יעל גרמן: מה המשמעות שלה?

מיכל רוזין: מי מגיש אותה ומה ההסבר?

<תומר רוזנר: ההסבר, כפי שאני הבנתי, הוא כדלקמן: סעיף 249(20) לפקודת העיריות קובע את סמכותן של הרשויות המקומיות להסדיר פתיחתם וסגירתם של חנויות, בתי מלאכה ובתי עינוג.

<תומר רוזנר: מבקש יושב-ראש הוועדה, כך אני מבין, להבהיר שהסמכות הזאת תהיה כפופה להוראות כל דין.

קארין אלהרר: מה זה אומר "כל דין"?

יעל גרמן: האם זה מבטל את חוק ההסמכה?

מיכל רוזין: כל החוק הזה קובע שהשר יכול לגבור על הרשות המקומית, אז מה מוסיף המשפט הזה?

<תומר רוזנר: ההצעה מבהירה שסמכותן של הרשויות המקומיות, כך אני מבין, כפופה להוראות כל דין.

דוד אמסלם: זאת הבקשה שלי.

דוד אמסלם: אם אתם רוצים, תצביעו נגדה.

יעל כהן-פארן: אבל תסביר.

מיכל רוזין: כנראה היועץ המשפטי של הוועדה גם לא מבין כי הוא לא יודע להסביר.

יעל כהן-פארן: אנחנו לא מבינים מה זה אומר, אתה לא נותן לנו הסבר.

דוד אמסלם: מה שאתם לא מבינים – תתנגדו לו.

דוד אמסלם: ככלל בחיים, מה שאני לא מבין אני לא מצביע בעדו.

מיכל רוזין: אולי אנחנו בעד.

מיכל רוזין: תסביר לנו.

דוד אמסלם: אני לא הבנתי את כל ההסתייגויות שלכם כמעט.

מיכל רוזין: נוכל להסביר לך.

עפר שלח: אנחנו יכולים לדון עליהן כדי שתבין אותן.

יעל גרמן: צריך להבין על מה מצביעים.

מיכל רוזין: אולי בגלל שלא הבנת אותן, לכן הצבעת עליהן לא נכון.

דוד אמסלם: יעקב אשר, אתה רוצה להסביר את הנושא?

שזה לא גובר על חוק שעות עבודה ומנוחה.

מיכל רוזין: מה לא גובר?

דוד אמסלם: יש עוד חוקים אחרים שמקבילים לחוק הזה.

דוד אמסלם: יש למשל את חוק שעות עבודה ומנוחה, שגם הוא בעצם נע בנתיב מקביל לחוק הזה.

דוד אמסלם: לכן לא יכולה להיות סתירה ביניהם.

זה הכול, אין פה שום דרמה.

מיכל רוזין: למה היועץ המשפטי של הוועדה לא יכול היה להסביר?

דוד אמסלם: מי בעד ההסתייגות?

דוד אמסלם: ירים את ידו.

מיכל רוזין: לא הבנו את זה.

מיכל רוזין: איזה חוק גובר?

דוד אמסלם: כל החוקים האלה שעליהם אנחנו מדברים- - -

מיכל רוזין: תומר רוזנר, האם זה נדרש כדי שזה יהיה מסונכרן?

מיכל רוזין: אני רוצה להבין מהיועץ המשפטי אם יש צורך בכך.

דוד אמסלם: התיקון קובע שבעצם אנחנו לא עושים כאן דבר שגובר בסתירה לחוק אחר.

דוד אמסלם: אחרי זה יהיו הפרשנויות, איך ומה.

יעל גרמן: אנחנו לא מבינים.

יעל גרמן: נצביע נגד.

מיכל רוזין: למה הייעוץ המשפטי לא הכניס את זה מלכתחילה אם יש חשש של חוסר סנכרון בין החוקים?

מיכל רוזין: אנחנו רוצים להבין לפני שמצביעים.

יעל גרמן: לא הבנתי, כפי שאני לא מבינה הרבה דברים.

יעל גרמן: נצביע.

דוד אמסלם: מי בעד ההסתייגות?

דוד אמסלם: ירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: בעד – מיעוט

דוד אמסלם: נמנעים – אין ההצעה של חה"כ דוד אמסלם להוסיף בסעיף 249(20) לפקודת העיריות את המילים "בכפוף להוראות כל דין" לא נתקבלה.

דוד אמסלם: ההצעה לא נתקבלה.

מיכל רוזין: אתה עושה צחוק מאתנו?

מיכל רוזין: אמרת שאתה בעד, שכנעת אותנו ועכשיו הצבעת נגד.

מיכל רוזין: אתה יכול להסביר לנו?

מיכל רוזין: זה עניין פסיכולוגי?

מיכל רוזין: זה עניין אישיותי?

יעל כהן-פארן: אתה מביא הסתייגות שאף אחד לא מבין כדי לעשות פה קרקס.

יעל כהן-פארן: כך פועלת הוועדה הזאת.

יעל גרמן: נסתרות דרכי הקואליציה בישראל, ובפרט בהצעת החוק הזאת.

<תומר רוזנר: ההסתייגות השנייה היא בקשת יושב-ראש הוועדה לקבוע את ההסדר כולו כהוראת שעה.

יעל גרמן: הוא בעד ההסתייגות או נגד ההסתייגות?

דוד אמסלם: מי בעד ההסתייגות?

דוד אמסלם: ירים את ידו.

דוד אמסלם: מי נגד?

דוד אמסלם: מי נמנע?

דוד אמסלם: בעד – מיעוט

דוד אמסלם: נמנעים – אין ההצעה של חה"כ דוד אמסלם לקבוע את הצעת החוק כהוראת שעה לא נתקבלה.

דוד אמסלם: ההסתייגות לא נתקבלה.

מיכל רוזין: תגידו לי מה קורה, יש פה פיצול אישיות עמוק.

דוד אמסלם: תודה רבה.

דוד אמסלם: ב-11:45 ייערך דיון על הרביזיה.

<לאה קריכלי: הדיון בנושא צו סמכויות לשם שמירה על ביטחון הציבור שהיה אמור להתקיים כעת לצערנו מבוטל.

<לאה קריכלי: נודיע על מועד חדש לדיון.

<לאה קריכלי: אני מתנצלת.

דוד אמסלם: אני סוגר את הישיבה.